සමහරුන්ට මේ බව තේරෙන්නේ නෑ” යැයි ද ජනාධිපතිවරයා ප්‍රකාශ කෙළේය.ජනාධිපතිවරයා මේ අදහස් පළ කෙළේ කොළඹ විශ්වවිද්‍යාලයේ හම්බන්තොට වැලිගත්ත මාගම්පුර කෘෂි තාක්ෂණික හා ග්‍රාමීය විද්‍යා ආයතනයේ කෘෂි තාක්ෂණික ඩිප්ලෝමා පාඨමාලාව හැදෑරූ ගොවීන් 50දෙනකුට සහතික ප්‍රදානය කිරීමට එම ආයතනයේදී ඊයේ (17) පැවැති උත්සවයකදීය.අන්තර් ජාලය හා දුරස්ථ අධ්‍යාපන ක්‍රමවේද ඔස්සේ මේ පාඨමාලාව හැදෑරූ පිරිස එම ආයතනයේ ප්‍රථම ඩිප්ලෝමාධාරීන් කණ්ඩායම් වන අතර තවත් වසර දෙකකින් ඔවුහු උපාධිය ලබති.අසීරුවෙන් දිනාගත් නිදහස යළි පාවා දීමට ඉඩ නොතබන බවත් ජනාධිපතිවරයා මෙහිදී අවධාරණය කෙළේය.නායකයන් සෑම විටම ආදර්ශවත් විය යුතු බව පැවැසූ ජනාධිපතිවරයා ඉහළට යන්න යන්න නිහතමානී විය යුතු බවත් සඳහන් කෙළේය.“අප සෑම විටම රටට, ජාතියට ආදරය කළ යුතුයි.